ברונו פטקוביץ'

ברונו פטקוביץ' (בקרואטית: Bruno Petković; נולד ב-16 בספטמבר 1994) הוא כדורגלן קרואטי המשחק בעמדת החלוץ בדינמו זאגרב מליגת העל הקרואטית ובנבחרת קרואטיה.

קריירה מוקדמת 
פטקוביץ' נולד במטקוביץ', קרואטיה. שחקני הכדורגל שהעריץ בילדותו היו רונאלדו וזלאטן איברהימוביץ'.

הוא החל את קריירת נעוריו במועדוני עיר הולדתו או.נ.ק. מטקוביץ' ונ.ק. נרטבה, לפני שעבר ל ב-2007. הוא נשאר שם עד 4 בספטמבר 2009, אז "חצה את הכביש" לאקדמיית הנוער של היריבה העירונית נ.ק. זאגרב. בשתי העונות הבאות, הוא שיחק במדי נ.ק. האשק (2010–2011) וחרואטסקי דראגובוליאץ (2011–2012), לפני שעבר לאיטליה, לקבוצת הסרייה א' קטניה.

קריירת מועדונים

קטניה 
ב-27 באוגוסט 2012, פטקוביץ' עבר רשמית לקטניה. דמי ההעברה המעורבים לא נחשפו, ופטקוביץ' הוכנס ישירות לאקדמיית הנוער של המועדון. הזימון הראשון שלו לקבוצה הבוגרת הגיע ב-27 בינואר 2013, בניצחון הביתי 2–1 על פיורנטינה במשחק הליגה. הופעת הבכורה שלו בליגה הייתה במחזור האחרון של עונת 2012/2013, כאשר עלה כמחליף בדקה ה-89 בתיקו 2–2 בחוץ עם טורינו. לקראת עונת 2013/14, פטקוביץ' הועלה רשמית לקבוצה הראשונה.

טראפני ובולוניה 
בינואר 2016 עבר פטקוביץ' לטרפאני מהסרייה ב'. הוא כבש שבעה שערים בסיבוב השני של העונה, כאשר הקבוצה הסיציליאנית כמעט עלתה לסרייה א', והפסידה רק במשחק הפלייאוף האחרון מול פסקארה. בעונה שלאחר מכן הוא כבש שלושה שערים בסיבוב הראשון של עונת 2016/17. ב-12 בינואר 2017 פטקוביץ' נרכש על ידי קבוצת הסרייה א' בולוניה תמורת 1.2 מיליון אירו. הוא רשם בסך הכל 21 הופעות בסרייה א' במדי הקבוצה, לפני שהושאל להלאס ורונה ב-11 בינואר 2018.

דינמו זאגרב

עונת 2018/19 
ב-6 באוגוסט 2018 הוא הצטרף לדינמו זאגרב בהשאלה לעונה, עם סעיף רכישה בתום ההשאלה. ב-25 באוגוסט הוא כבש את שערו הראשון במדי דינמו בניצחון הביתי 1–0 על לוקומוטיבה. ככל שהתקדמה העונה, פטקוביץ' הפך לשחקן חשוב יותר בסגל. במשחק הבית של שלב 32 האחרונות בעונת 2018/19 בליגה מול ויקטוריה פלזן, פטקוביץ' בישל את שער הראשון וכבש בעצמו השלישי בניצחון 3–0. בשמינית הגמר בבית נגד בנפיקה ליסבון הוא כבש את השער היחיד בניצחון 1–0. עם זאת, בנפיקה ניצחה את דינמו 3–0 באצטדיון האור לאחר הארכה, וזאגרב הודחה מהמפעל. הוא סיים את עונתו הראשונה במועדון עם 11 שערים ו-5 בישולים ב-37 משחקים בכל המסגרות.

עונת 2019/20 
פטקוביץ' היה חלק מהקמפיין המוצלח של דינמו זאגרב במוקדמות עונת 2019/20 של ליגת האלופות, כשכבש ארבעה שערים נגד סבורתלו טביליסי בבית ובחוץ, פרנצווארוש בחוץ ורוזנבורג בבית. הופעותיו זיכו אותו בחוזה חדש עם דינמו, שנחתם ב-13 בספטמבר 2019 והשאיר אותו חתום במועדון עד 2024.

הוא ערך את הופעת הבכורה שלו בליגת האלופות ב-18 בספטמבר 2019 בניצחון הביתי 4–0 על אטאלנטה, וכבש את שער הבכורה שלו במפעל ב-6 בנובמבר בתיקו הביתי 3–3 עם שחטאר דונצק.

ב-17 ביוני 2020 הוא כבש שער ניצחון בדקה האחרונה ב-3–2 הביתי על סלאבן בלופו. ב-27 ביוני, הוא נפצע בתיקו המאופס עם אוסייק, שמנע מממנו לשחק בהמשך העונה.

עונת 2020/21 
לאחר שהחמיץ את המשחק הראשון של דינמו נגד לוקומוטיבה בגלל הפציעה, פטקוביץ' חזר ב-21 באוגוסט למשחק מול איסטרה 1961, עלה מהספסל וכבש את השער היחיד בניצחון 1–0. במהלך העונה, פטקוביץ' ספג ביקורת מהתקשורת והאוהדים בשל חוסר העקביות וכושרו הלקוי. עם זאת, ב-18 בפברואר 2021, בשלב 32 האחרונות של הליגה האירופית, הוא כבש צמד ולקח חלק משמעותי במהלך שהוביל לשער השלישי, כשדינמו ניצחה קרסנודאר 3–2 בחוץ.

עונת 2021/22 
ב-30 בספטמבר 2021 פטקוביץ' כבש שני פנדלים בניצחון החוץ 3–0 על גנק בליגה האירופית.

עונת 2022/23 
ב-2 בנובמבר 2022, הוא כבש שער בהפסד 2–1 בחוץ לצ'לסי בליגת האלופות.

קריירה בין-לאומית 
בשנות הנוער, הוא כבש רק פעם אחת במדי נבחרת קרואטיה עד גיל 21 במשחק נגד  ב-13 באוגוסט 2013, בניצחון 5–0.

ב-11 במרץ 2019 הוא קיבל את הזימון הראשון נבחרת קרואטיה הבוגרת, כמחליף למרקו פיאצה הפצוע. הוא ערך את הופעת הבכורה שלו ב-21 במרץ 2019 במשחק מוקדמות יורו 2020 נגד . הוא הבקיע את שערו הראשון בנבחרת ב-11 ביוני בהפסד במשחק הידידות ל.

פטקוביץ' היה גורם מרכזי בקמפיין מוקדמות יורו 2020 המוצלח של קרואטיה, כשהוא כובש ארבעה שערים ומבשל אחד. הוא סיים את המוקדמות כמלך השערים של בית ה'. עם זאת, בעקבות דחיית הטורניר עקב מגפת הקורונה, פטקוביץ' ספג ביקורת קשה על חוסר היעילות שלו בנבחרת במהלך הקמפיין המאכזב של קרואטיה בליגת האומות 2020/21, שם היא הצליחה לזכות רק בשלוש נקודות בשישה משחקים וסיימה במקום השלישי בבית א3.

ברבע גמר מונדיאל 2022 ב-9 בדצמבר, פטקוביץ' כבש את שער השוויון נגד  בדקה ה-116' בהארכה כדי לשלוח את המשחק לדו-קרב פנדלים. זה היה השער הראשון שלו במדי קרואטיה אחרי יותר משנתיים. קרואטיה ניצחה בדו-קרב הפנדלים ועלתה לחצי הגמר בפעם השלישית בתולדותיה והשנייה ברציפות.

תארים

קבוצתיים 
דינמו זאגרב
 אליפות קרואטיה: 2018/19, 2019/20, 2020/21
 הגביע הקרואטי: 2020/21
 הסופר קאפ הקרואטי: 2019

אישיים 
 פוטבול אוסקר - שחקן הליגה הקרואטית הטוב ביותר: 2020, 2021
 כדורגל אוסקר - קבוצת השנה של הליגה הקרואטית: 2019, 2020, 2021
 שחקן השנה בליגת העל הקרואטית של Tportal: 2019 
 מלך הבישולים של הליגה הקרואטית: 2019/20, 2020/21
 קבוצת השבוע בליגה האירופית: 32 האחרונות, 2020/21
 קבוצת השנה בליגה הקרואטית של CIES: 2021/22

קישורים חיצוניים

הערות שוליים 

כדורגלנים קרואטים
חלוצי כדורגל קרואטים
כדורגלני קטניה
כדורגלני וארזה
כדורגלני רג'יאנה
כדורגלני בולוניה
כדורגלני הלאס ורונה
כדורגלני דינמו זאגרב
כדורגלני נבחרת קרואטיה
כדורגלני יורו 2020
כדורגלני מונדיאל 2022
קרואטים שנולדו ב-1994